روفائيل سوارس

رافائيل سوارس (1846 ـ 1902) واخواتة يوسف (1837 ـ 1900) وفيلكس (1844 ـ 1906) من عيلة يهوديه سفارديه هاجرت من ليفورنو فى ايطاليا و استقرت فى مصر فى النص الاول من القرن التسعتاشر.

اسس مع اخواته مؤسسة سوارس Suares سنه 1875

وفى سنه 1880، اسس رافائيل سوارس، البنك العقارى المصرى مع رأس المال الفرنسى ومع شركات رولو وقطاوى.
وفى سنه 1898 اسس مع رأس المال البريطانى البنك الأهلى المصرى. وتمويل بنا خزان اسوان.

اشترت عيلة سوارس مع عيلة قطاوى 300 الف فدان من أراضى الدايره السنيه وبعدين باعوها لكبار الملاك والشركات العقارية.
وبرضه اشترك سوارس مع رأس المال الفرنسى فى تأسيس شركه عموم مصانع السكر والتكرير المصريه سنه 1897 واللى ضمتها سنه 1905 شركة وادى كوم أمبو المساهمه، و كانت من اكبر المشروعات المشتركة بين شركات قطاوى وسوارس ورولو ومنَسَّى، و كانت برضه واحده من اكبر الشركات الزراعيه فى مصر شارك كمان سوارس فى تأسيس شركة ميه طنطا. اما فى مجال النقل البرى، أسست العيله شركة "سوارس لعربات نقل الركاب"، لحد أن وسيلة النقل دى اتسمت على اسم العيلة: "السوارس"

وكمان تعاونت عيله سوارس مع عيله قطاوى فى إقامه السكك الحديديةالمصريه. كمان امتلكت العيلة مساحات واسعة من الأراضى الزراعيه واراضى البنا فى وسط القاهره لدرجه انه اتسمى واحد من الميادين باسم "ميدان سوارس" نسبة الى فيلكس سوارس، لكن اسم الميدان اتغير لميدان مصطفى كامل من سنه 1939.

امتلكت عيلة سوارس حصص و أسهم فى شركات كتيره ، و كان كتير من أفرادالعيلةفى مواقع رياسية و إدارية . فكان ليون سوارس (ابن فليكس سوارس) مدير شركة أراضى الشيخ فضل ومدير شركه وادى كوم أمبو. ولما مات ابوه ترك ليون مؤسسه سوارس علشان يخلف ابوه فى إدارة البنك الأهلى المصرى والبنك العقارى المصرى .

اما إدغار سوارس فكان ريس الجماعه اليهوديه فى اسكندريه فى الفتره من 1914 - 1917
75px|center

تصنيف:يهود مصريين
تصنيف:رجال اعمال مصريين